Beskæftigelsesplan 2016 
Sagsfremstilling 
166.                Beskæftigelsesplan 2016 - Åbent 
  
  
SAGENS INDHOLD 
Byrådet skal i denne sag tage stilling til Forslag til Beskæftigelsesplan 2016.  
  
Byrådet skal senest ved udgangen af hvert år vedtage en beskæftigelsesplan for det kommende års 
beskæftigelsesindsats.  
  
Beskæftigelsesplanen kan tage afsæt i de vejledende beskæftigelsespolitiske mål, som beskæftigelsesministeren 
årligt udmelder. Disse mål angiver dog alene retning for tilrettelæggelsen af den kommunale indsats. [adresse] 
Kommune har således mulighed for frit at fastsætte fokusområder i beskæftigelsesindsatsen i [adresse] i 
2016. 
  
Beskæftigelsesministeren udmeldte foråret 2015 følgende mål for beskæftigelsesindsatsen i 2016: 
  
1. Flere unge skal have en uddannelse 
2. Borgere i udkanten af arbejdsmarkedet skal tættere eller ind på arbejdsmarkedet bl.a. gennem styrket tværfaglig 
indsats 
3. Langtidsledigheden skal bekæmpes 
4. Indsatsen for bedre match mellem arbejdsløse og virksomheder skal styrkes 
  
I grundlaget for udarbejdelsen af beskæftigelsesplanen skal indgå en resultatrevision, som viser resultater og 
effekter af beskæftigelsesindsatsen i jobcenteret for det forudgående år. På den baggrund blev 
Arbejdsmarkedsudvalget 12. august 2015 forelagt en halvårsopfølgning på Beskæftigelsesplan 2015. 
  
Kommunen skal umiddelbart efter vedtagelsen af beskæftigelsesplanen fremsende planen til Det Regionale 
Arbejdsmarkedsråd til orientering. 
  
VURDERING 
Med afsæt i beskæftigelsesministerens mål er der i Forslag til Beskæftigelsesplan 2016 fastsat seks mål med 
tilhørende målsætninger for beskæftigelsesindsatsen i 2016 i [adresse]: 
 
Byråd 
24. november 2015 
Sagsnr. 710-2015-
24603 
Dok.nr. 710-2015-
324200 
Sagsbehandler 
DPCSOR 
  
Tidl. politisk behandling 
AU, 09.09.15, pkt. 39 
Forventet sagsgang 
AU, ØK, BY 
Lovgrundlag 
Lov om organisering og understøttelse af 
beskæftigelsesindsatsen mv. 
  
1. Virksomhedsindsatsen skal styrkes 
2. Integrationsindsatsen skal styrkes 
3. Flere uddannelses- og kontanthjælpsmodtagere skal i uddannelse og job 
4. Fastholdelsen af sygemeldte beskæftigede på arbejdspladsen skal styrkes 
5. Fastholdelsen af fleksjobbere på arbejdspladsen skal styrkes 
6. Antallet af borgere på ledighedsydelse skal nedbringes 
  
Fælles for målene er, at Job og Økonomi forventer, at den intensiverede indsats medvirker til, at borgeres varighed 
på forsørgelsesydelser nedbringes, og at flere borgere på forsørgelsesydelser kommer i job eller uddannelse. 
Forslag til Beskæftigelsesplan 2016 er vedlagt som bilag. 
  
ØKONOMI 
Forslag til Beskæftigelsesplan 2016 har i sig selv ingen økonomiske konsekvenser. Indsatsen for at nå de opstillede 
mål er håndteret i anden sammenhæng.  
  
I forbindelse med Budget 2016-2019 besluttede Byrådet at styrke indsatsen i forhold til at fastholde fleksjobbere og 
sygemeldte beskæftigede på arbejdspladsen samt at få flere aktivitetsparate uddannelses- og 
kontanthjælpsmodtagere i uddannelse og job. Den intensiverede indsats forventes at medføre besparelser i 
forsørgelsesydelser i perioden 2016-2019.    
  
Arbejdsmarkedsudvalget besluttede 7. oktober 2015 at styrke den virksomhedsrettede indsats for flygtninge i 
Favrskov Kommune. Den intensiverede indsats er håndteret ved omlægning indenfor Arbejdsmarkedsudvalgets 
budget til beskæftigelsesindsatsen. Den intensiverede indsats forventes på sigt at medføre besparelser i 
forsørgelsesydelser.    
  
INDDRAGELSE 
Der blev 24. september 2015 afholdt fællesmøde mellem Arbejdsmarkedsudvalget og [adresse] 
ArbejdsmarkedsForum, hvor der blev drøftet fokusområder for Beskæftigelsesplan 2016.  
  
På fællesmødet blev særligt fremhævet, at virksomhedsindsatsen skal styrkes, samt en styrkelse af indsatsen for at 
få flygtninge i uddannelse og job. Disse fokusområder er indarbejdet i Forslag til Beskæftigelsesplan 2016.  
  
INDSTILLING 
Direktøren for Job og Økonomi indstiller til Byrådet: 
  
1.    At Byrådet godkender Forslag til Beskæftigelsesplan 2016. 
  
BESLUTNING 
  
Arbejdsmarkedsudvalget, 4. november 2015: 
Fraværende: Ingen 
  
Indstilles godkendt. 
  
Økonomiudvalget, 16. november 2015: 
Fraværende: Einer Mogensen 
  
Indstilles godkendt. 
  
Bilag 
  
Forslag til Beskæftigelsesplan 2016 
710-2015-303132 
  
  
  
Byråd, 24. november 2015: 
Fraværende: Ingen 
  
Godkendt. 
